Diari Oficial de la Generalitat Valenciana


Sumari del DOGV 5152, del 12-12-2005 (2005/13837)

Informació pública del Programa d'Actuació Integrada del Sector Montgó . Barranqueres 1 i 2 de Xàbia.
-----------------------------------------------------------------------------------------------------

### Dades del document

Número de DOGV
:   5152

Data del DOGV
:   12-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13059


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública del Programa d'Actuació Integrada del Sector Montgó - Barranqueres 1 i 2 de Xàbia. [2005/X13572]
  
Antonio Jiménez Clar, Notari del Col·legi de València, districte de Dénia, amb residència a Xàbia, dóna fe:
  
Que la mercantil Creació de Nous Espais, SL, amb CIF V-48.834.501 i domicili social en Avinguda Comunitat Valenciana de Benidorm (Alacant), m'ha requerit per a la protocol·lització d'Alternativa Tècnica de Programa d'Actuació Integrada per al desenvolupament del Sector Montgó - Barranqueres 1 i 2 de Xàbia, amb documentació composta per una Memòria general i Homologació Sectorial a la LRAU, Pla Parcial i Projecte d'Urbanització, tot això d'acord amb el procediment de l'article 48 de la Llei 6/1994, de la Generalitat Valenciana, Reguladora de l'Activitat Urbanística.
  
I per mitjà d'este edicte es fa constar:
  
Es pretén un desenvolupament residencial. Als efectes de la Instrucció de Planejament 1/1996 en relació amb la D.T. 1a i l'art. 38.2 de la LRAU 6/94, se sotmet a informació pública l'Homologació per un termini d'un mes a partir de la publicació d'este anunci en el DOGV; d'acord amb l'art. 48.1.C en relació amb l'art. 46, ambdós de la LRAU, se sotmet a informació pública la resta de la documentació, tenint en compte el següent: s'ha presentat un exemplar complet de la documentació esmentada en l'Ajuntament de Xàbia amb les dades d'identificació adés indicades; tots els documents estan protocol·litzats en la Notaria de Xàbia, carrer Historiador Chabàs núm. 1, CP 03048 Xàbia (Alacant); dins del termini de 20 dies des de la publicació d'este anunci en el DOGV qualsevol persona podrà comparéixer en la dita Notaria per a obtindre còpia de l'acta o sol·licitar que aquesta li siga exhibida; així mateix es podran consultar en l'Ajuntament en el mateix termini les actuacions derivades de la documentació depositada i presentar tant al·legacions com alternatives tècniques que pretenguen competir amb l'exposada; en els 5 dies següents al venciment del termini de 20 dies anterior es podran presentar proposicions juridicoeconòmiques; els terminis del programa quedaran prorrogats, per 20 dies addicionals, si durant els 10 primers d'informació pública alguna persona es comprometera de presentar una alternativa tècnica substancialment diferent de la inicial i en presentara caució; l'acte d'obertura de pliques tindrà lloc en la següent data hàbil a la conclusió del termini per a presentar-les.
  
La present publicació servix per a informar del seu contingut els titulars cadastrals afectats, les dades d'identitat i domicili dels quals es desconeixen en la data d'elaboració d'este anunci i en particular els propietaris de les parcel·les següents:
  
D'acord amb l'art. 29.9.C) de la LRAU, els propietaris que declinen cooperar amb l'actuació poden lliurement renunciar si demanen l'expropiació abans de l'acord aprovatori del Programa i, en este cas, se'ls pagarà per la seua parcel·la el valor que legalment els corresponga.